Diari Oficial de la Generalitat Valenciana


Sumari del DOGV 2724, del 09-04-1996 (1996/837861)

ACORD de 25 de març de 1996, del Govern Valencià, pel qual autoritza determinat ajustament en l'annex de transferències corrents del programa 315.10 «Condicions de treball i administració de les relacions laborals», que implica l'habilitació d'una línia de subvenció nominativa, per un import de 36.669.894 pessetes.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2724

Data del DOGV
:   09-04-1996

Secció del DOGV
:   ALTRES DISPOSICIONS

Número del document
:   1996/837861


Data del document
:   25-03-1996

Organisme emissor
:   Conselleria d'Economia i Hisenda

Tipus de document
:   Acord

ACORD de 25 de març de 1996, del Govern Valencià, pel qual autoritza determinat ajustament en l'annex de transferències corrents del programa 315.10 «Condicions de treball i administració de les relacions laborals», que implica l'habilitació d'una línia de subvenció nominativa, per un import de 59.187.517 pessetes.   
El Govern Valencià, en la reunió del dia 25 de març de 1996, adoptà l'acord següent:  
Per Acord del Govern Valencià de 6 de juny de 1995 s'autoritzava el conseller de Treball i Afers Socials per a presentar, davant l'Institut Nacional d'Ocupació, una proposta de realització de treballs de col·laboració social amb els treballadors pertanyents a l'empresa FESA-ENFERSA-Sagunt, i davant la impossibilitat d'ubicar en llocs de treball per a realitzar la col·laboració social el personal afectat en el passat exercici, es planteja la realització d'un nou programa destinat a la prestació de treballs de col·laboració social dirigit als treballadors majors de cinquanta-dos anys afectats per l'expedient de regulació d'ocupació de FESA-ENFERSA i amb una duració màxima de nou mesos, per un import de 89.590.129 pessetes, i aquest efecte s'habilita una línia de tipus nominativa en el programa 315.10 «Condicions de treball i administració de les relacions laborals».  
En conseqüència, d'acord amb el que disposen els articles 16 i 17 de la Llei 9/1995, de 31 de desembre, de Pressupostos de la Generalitat Valenciana per al present exercici, a proposta del conseller d'Economia i Hisenda, el Govern Valencià  
ACORDA  
Primer  
Autoritzar la modificació en l'annex de transferències corrents del programa 315.10 «Condicions de treball i administració de les relacions laborals», en la línia de subvenció i per l'import que a continuació es detalla:  
Segon  
Autoritzar la inclusió, en l'annex de transferències corrents del mateix programa, d'una línia de subvenció nominativa les dades descriptives de la qual s'estableixen de la forma que a continuació es detalla:  
Codi: 4,09.  
Denominació: treballs col·laboració social. Treballadors FESA-ENFERSA.  
Import: 29.992.201 pessetes.  
Beneficiaris: treballadors majors de cinquanta-dos anys. Expedient FESA-ENFERSA.  
Normativa reguladora: acord del Govern Valencià.  
Descripció i finalitats: prestar treballs de col·laboració social i completar la prestació assistencial de desocupació als treballadors majors de cinquanta-dos anys afectats per l'expedient de regulació d'ocupació de FESA-ENFERSA.  
Tipus: nominativa.  
Fons propis: 95.517.749 pessetes.  
València, 25 de març de 1996  
El conseller secretari del Govern Valencià,  
JOSÉ JOAQUíN RIPOLL SERRANO